عراقین باشکندی بغداددا آمریکا ائلچیلیگی اوزرین‌ده اوچان انسانسیز هاوا آراجلارینین آمریکا گوجلری طرفین‌دن وورولدوغو بیلدیریلیر.
آنادولو آژانسینا دانیشان و آدینین آچیقلانماسینی ایسته‌مه‌یه‌ن عراقلی گوونلیک قایناغی آمریکانین بغدادداکی ائلچیلیگی اوزرین‌ده اوچان بعضی سیلاحلی هاوا آراجلارینین آمریکا گوجلری طرفین‌دن موشک ساوونما سیستمی ایله وورولدوغونو بیلدیردی.
بغدادداکی یاشیل بؤلگه‌ یاخینلیغین‌دان آمریکانین بغداد ائلچیلیگی بو سیلاحلی هاوا آراجلارینا قارشی هاوا ساوونما سیستمینی چالیشدیردیغی گؤرولدو.
عراقین انبار ولایتین‌ده آمریکانین حربی مرکزی عین الاسده ده دونن راکتلی سالدیری اولموشدو.
آمریکا هدفلرینه قارشی سالدیریلارین ایرانا یاخین شیعه میلیس گوجلری طرفین‌دن تؤردیلدیگی ادعا ائدیلیر.
